
	KUMMISSJONI TAL-KOMUNITAJIET EWROPEJ


Brussel 22.2.2006

KUMM(2006) 76 finali
2006/0021 (CNS)
 
Proposta ta’

DIRETTIVA TAL-KUNSILL

dwar l-eżenzjoni mit-taxxa fuq il-valur miżjud u d-dazju ta’ oġġetti impurtati minn persuni li jkunu qed jivvjaġġaw minn pajjiżi terzi
(preżentata mill-Kummissjoni)

MEMORANDUM TA' SPJEGAZZJONI

	1)
IL-KUNTEST TAL- PROPOSTA

	
	· Il-bażi u l-oġġettivi tal-proposta

Id-Direttiva tal-Kunsill 69/169/KEE tat-28 ta’ Mejju 1969 fiha l-armonizzazzjoni tad‑dispożizzjonijiet li jeżentaw l-importazzjonijiet minn vjaġġaturi li jkunu ġejjin minn pajjiżi mit-taxxa fuq it-turnover (VAT) u d-dazju. Sistema tal-Komunità , bħal din, ta’ tnaqqis fit-taxxa fuq l-importazzjoni kienet meħtieġa fir-rigward ta’ l-ivjaġġar bejn pajjiżi terzi u l-Komunità. Madankollu, din trid tkun adattatata għat-tkabbir u għall-fatt li l-fruntieri esterni tal-Komunità issa jinkludu, inter alia, ir-Russja, l-Ukraina u l‑Belarus. Il-Kummissjoni, wara li rċiviet bosta talbiet minn Stati Membri għal emenda tad-Direttiva, tipproponi li timmodernizza d-dispożizzjonijiet li jikkonċernaw eżenzjonijiet mit-taxxa fl-ivvjaġġar internazzjonali prinċipalment billi:
· jiżdiedu l-ogħla limiti kurrenti pari passu ma’ l-inflazzjoni u tkun introdotta, fl-istess ħin, distinzjoni bejn vjaġġaturi bl-ajru u vjaġġaturi bl-art;

· ikun introdott limitu tal-kwantità għall-birra u jiżdied il-limitu tal-kwantità għall-inbid;

· tkun introdotta sistema tal-komunità fir-rigward ta’ limiti mnaqqsa tal‑kwantità għall-prodotti tat-tabakk; 

· jitneħħew il-limiti tal-kwantità għall-fwieħa, il-kafè u t-te billi dawn m’għadhomx aktar jirriflettu l-mudell veru tat-tassazzjoni ta’ oġġetti li fuqhom jista’ jinżamm dazju fl-UE ta’ 25 Stat Membru.

Fir-rigward taċ-ċittadin, din il-proposta se tippermetti lill-vjaġġaturi li jibbenefikaw min żieda fl-ogħla limiti u tevita wkoll l-inkonvenjenza li joqogħdu jiddikjaraw oġġetti ta’ valur relattivament limitat. Fl-istess ħin, din il-proposta se tipprovdi aktar flessibilità lill-Istati Membri u se jkollha l-għan li tnaqqas il-piżijiet amministrattvi, li jirriżultaw minn kontrolli ta’ rutina, għall-awtoritajiet tad-Dwana. 

Fl-aħħarnett, din il-proposta għandha l-għan li tirrevedi d-dispożizzjonijiet u l-istruttura tad-Direttiva sabiex tissimplifikaha u ġġibha pari passu mal-ħtiġiet ta’ l-abozzar tal‑liġi.

	
	· Il-kuntest ġenerali
Fil-bidu, id-Direttiva 69/169/KEE kienet maħsuba għall-vjaġġaturi fil-Komunità. Madankollu, mill-adozzjoni tagħha fl-1969, id-Direttiva kienet emendata sittax-il darba sabiex jingħata kas ta’ l-evoluzzjoni ta’ l-UE, ikunu rriveduti u aġġornati l-valuri u jkunu solvuti problemi speċific li jħabbtu wiċċhom magħhom bosta Stati Membri. Partikularment, mill-1993 m’għad hemm l-ebda restrizzjonijiet fir-rigward ta’ l‑ivjaġġar fl-UE u, wara t-tkabbir, il-fruntieri esterni tal-Komunità nbidlu u issa jinkludu, inter alia, ir-Russja, l-Ukraina u l-Belarus. Fir-rigward tal-problemi li jiltaqgħu magħhom xi Stati Membri, kienu awtirizzati derogi imma, minn dak iż‑żmien, dawn skadew kollha għajr waħda – il-Finlandja għandha l-permess tirrestrinġi l-importazzjoni tal-birra minn vjaġġaturi li jkunu ġejjin minn pajjiżi terzi għal mhux inqas minn 16 litri sa l-aħħar ta’ l-2007, sabiex tevita problemi fiskali, ekonomiċi, soċjali, ta’ saħħa u ta’ ordni pubblica. Madankollu, il-Finlandja se tkompli tħabbat wiċċha ma’ dawn il-problemi wara l-2007 u dan jitlob soluzzjoni għat-tul. Stati Membri oħra li għandhom pajjiżi terzi ġirien b’livelli baxxi simili ta’ prezzijiet jistgħu jħabbtu wiċċhom ma’ l-istess problemi.
Barra minn hekk, Stat Membru ieħor talab li l-limitu kurrenti ta’ €175 jiżdied sosanzjalment, sabiex ikunu imminimizzati l-piżijiet amministrattivi kemm fuq il‑vjaġġaturi u l-awtoritajiet tad-Dwana, u l-awtoritajiet tad-Dwana jkunu megħjuna jiffukaw l-isforzi tagħhom biex jikkumbattu l-kuntrabandu fuq skala kbira.

Madankollu, huwa improbabbli li l-maġġoranza ta’ l-Istati Membri jkunu favur żieda drammatika, u jrid jingħata kas tal-problemi ta’ dawk l-Istati Membri li għandhom fruntiera ma’ pajjiżi bħalma huma r-Russja, l-Ukraina u l-Belarus b’saħħa differenti tax-xiri.
Għal dawn ir-raġunijiet, il-Kummissjoni ħadet l-opportunità li tidħol għal reviżjoni u modernizzazzjoni ġenerali tad-dispożizzjonijiet li jikkonċernaw l-eżenzjonijiet mit‑taxxa fl-ivvjaġġar internazzjonali. B’konsegwenza ta’ dan, l-ogħla limiti u l‑kwantitajiet li fih bħalissa t-Titolu XI tar-Regolament tal-Kunsill (KEE) Nru 918/83 dwar sistema Komunitarja ta’ ħelsien mid-dazju jkunu jridu jinġiebu pari passu mad‑dispożizzjonijiet li fiha din il-proposta.

	
	· Id-dispożizzjonijiet eżistenti fil-qasam tal-proposta

Id-Direttiva tal-Kunsill 69/169/KEE taħseb għall-armonizzazzjoni tad-dispożizzjonijiet li jeżentaw l-importazzjoni li ssir minn vjaġġaturi li jkunu ġejjin minn pajjiżi terzi, mit‑taxxa fuq it-turnover (VAT) u d-dazju.

Fil-qosor, dawn id-dispożizzjonijiet jaħsbu:

· Biex l-oġġetti fil-bagalji kull persunaali tal-vjaġġaturi ikunu eżentati mill‑VAT u d-dazju sakemm dawn ma jkunux ta’ natura kummerċjali u ma jaqbżux il-valur ta’ €175,

· Għal limiti tal-kwantità fir-rigward ta' ċerti oġġetti bħalma huma l-prodotti tat‑tabakk u x-xorb alkoħoliku, imma wkoll il-fwieħa, il-kafè u t-te, imma l‑ebda limiti fuq il-birra.

· Għal dispożizzjonijiet addizzjonali f’każijiet speċjali (persuni taħt l-età, ħaddiema fiż-żoni tal-fruntieri, eċċ.)

	
	· Il-konsistenza mal-politika u l-għanijiet l-oħra ta’ l-Unjoni

Din il-proposta hija pari passu mal-politika u l-għanijiet prinċipali ta’ l-Unjoni u għandha l-għan li ġġib il-konsistenza fil-ġestjoni tal-fruntieri esterni ta’ l-Unjoni Ewropea mkabbra.

	2)
KONSULTAZZJONI MAL-PARTIJIET INTERESSATI U STUDJU DWAR L‑IMPATT

	
	· Konsultazzjoni mal-partijiet interessati

	
	Din id-dispożizzjoni ma tapplikax għal din il-proposta. Barra mill-vjaġġaturi, il‑partijiet interessati prinċipali huma l-Istati Membri li esprimew interess fil‑modernizzazzjoni ta’ din id-Direttiva.

	
	· Il-ġbir u l-użu tal-kompetenza

	
	Ma japplikawx

	
	· Studju dwar l-impatt

L-iskop prinċipali tal-proposta huwa li jkunu aġġornati u mmodernizzati l‑arranġamenti eżistenti. Billi din il-proposta tittratta biss dwar l-aġġustamenti tar‑regoli eżistenti u ma toħloqx sistema ġdida ta’ taxxa, ma jkunx xieraq li jsir studju dwar l-impatt. Barra minn hekk, l-impatt tagħha fuq il-baġit huwa negliġibbli/ma jitkejjilx.

	3)
L-ELEMENTI LEGALI TAL-PROPOSTA

	
	· L-azzjoni proposta fil-qosor

Il-Kummissjoni tipproponi:

· li jiżdied il-limitu kurrenti ta’ €175 u li, fl-istess ħin, tkun introdotta distinzjoni bejn vjaġġaturi bl-ajru ( €500 ) u vjaġġaturi oħra( €220).

Qed ikun propost li ssir distinzjoni u għalhekk ikunu applikati limiti (l-ogħla) differenti skond il-mezzi ta’ trasport – trasport bl-art u l-baħar versu trasport bl-ajru. L-ispiża u l‑isforz ta’ l-ivvjaġġar bl-ajru jissuġġerixxu li hemm probabbiltà iżgħar li dan l‑ivvjaġġar jidħlu l-individwi għalih meta mqabbla ma’ dawk li jagħżlu li jivvjaġġaw bl-art jew bil-baħar. Barra minn hekk, il-passiġġieri bl-ajru huma mn-natura tagħhom limitati f’dak li jistgħu jixtru jew jittrasportaw, i.e.ma jkunux jistgħu iġorru oġġetti tqal. Din id-distinzjoni tista’ tevita problemi li jista’ jkun hemm, li Stati Membri bi fruntiera ma’ pajjiżi terzi b’livell ta’ prezzijiet inqas b’mod sinifikattiv jaf ikollhom jekk iżidu l-limitu ta’ €175. Mill-banda l-oħra, Stati Membri oħra bi vjaġġaturi minn pajjiżi terzi li jkunu qed jivvjaġġaw kważi kollha bl-ajru, jistgħu jibbenefikaw mil‑limitu ogħla.

Iż-żieda tal-limitu ta’ €175 għal €220 hija ġġustifikata fuq il-bażi li din tirrestawra l‑valur veru tiegħu fiż-żmien li l-aħħar ġie miftiehem il-limitu (fl-1994). Ir-rata totali ta’ l-inflazzjoni madwar l-UE kollha għaż-żmien bejn l-1 ta’ Jannar 1994 u l-31 ta’ Diċembru 2004 hija ta’ l-ordni ta’ 25%. Barra minn hekk, qed ikun propost li jkunu aboliti l-limiti tal-kwantità għall-fwieħa, il-kafè u t-te (ara aktar ’il quddiem). Għalhekk, dan l-għola limitu kif miżjud issa se jinkludi wkoll xiri ta’ fwieħa, kafè u te, li, skond l-arranġamenti kurrenti, jistgħu jinxtraw minbarra l-limitu monetarju billi dawn huma suġġetti għal limiti tal-kwantità speċifiċi.
l-Istati Membri jagħmlu distinzjoni bejn vjaġġaturi bl-ajru u vjaġġaturi oħra fejn jikkonċerna l-limiti għall-prodotti tat-tabakk
Fir-rigward tal-prodotti tat-tabakk, biex l-Istati Membri jkunu jistgħu japplikaw distinzjoni bejn vjaġġaturi bl-ajru u vjaġġaturi oħra u biex tkun introdotta sistema uniformi ta’ limiti mnaqqsa.

Bis-saħħa ta’ l-Artikolu 152 tat-Trattat tal-KE, irid ikun żgurat livell għoli ta’ ħarsien tas-saħħa tal-bniedem bil-politika kollha tal-Komunità. Barra minn hekk, il‑konvenzjoni qafas tad-WHO dwar il-kontroll tat-tabakk, irratifikata mill-Unjoni Ewropea fit-30 ta’ Ġunju 2005, tirrakkomanda li l-partijiet kontraenti jipprojbixxu jew jirrestrinġu, kif jixraq, il-bejgħ lil u/l-importazzjoni, minn vjaġġaturi internazzjonali, ta’ prodotti ħielsa mit-taxxa u d-dazju. Sabiex ikun żgurat trattament indaqs taċ‑ċittadini kollha li jidħlu fl-Unjoni Ewropea, il-proposta tinkludi sistema uniformi ta’ limiti mnaqqsa tal-kwantità għall-prodotti tat-tabakk. Din tippermetti lill-Istati Membri jagħmlu distinzjoni bejn vjaġġaturi bl-ajru u vjaġġaturi oħra fejn jikkonċerna l-limiti fir-rigward tal-prodotti tat-tabakk. Il-limiti mnaqqsa kif proposti huma daqs il‑limiti mnaqqsa ta’ qabel fir-rigward tal-kummerċ fl-UE għal persuni fiż-żoni tal‑fruntiera jew l-ekwipaġġ tal-mezzi tat-trasport. 

· li jkunu aboliti l-limiti tal-kwantità għall-fwieħa, il-kafè u t-te billi dawn m’għadhomx aktar jirriflettu l-mudell veru tat-tassazzjoni ta’ oġġetti li fuqhom jista’ jinżamm dazju fl-UE ta’ 25 Stat Membru. 

Meta tqis li għadd limitat biss ta’ Stati Membri jimponu dazju fuq dawn il-prodotti (ħadd fuq il-fwieħa – li hija eżentata skond il-liġi tal-Komunità –, 1 fuq it-te, 5 fuq il‑kafè), il-Kummissjoni hija tal-fehma li dawn il-limiti, li japplikaw għall-vjaġġaturi f’25 Stat Membru, m’għadhomx aktar iġġustifikati. Fi kwalunkwa każ, dawn il-limiti jistgħu jkunu inklużi fil-limitu monetarju.
· li jkun introdott limitu tal-kwantità ta’ 16-il litru għall-birra u jiżdied il-limitu tal-kwantità għall-inbid minn 2 għal 4 litri.

Id-Direttiva ma tinludix limitu għall-birra għalkemm dan il-prodott huwa ntaxxat sew f’xi Stati Membri. Mill-banda l-oħra, l-importazzjoni tax-xorb alkoħoliku l-ieħor kollu hija suġġetta għal konċessjonijiet fissi. Partikularment, l-inbid huwa llimitat għal żewġ litri; minkejja dan, bosta Stati Membri għandhom rata ta’ xejn dazju fuq l-inbid. L‑introduzzjoni ta’ restrizzjoni tal-kwantità għall-birra, għalhekk tkun loġika u tista’ tgħin biex jissolvew il-problemi li qed iħabbtu wiċċhom magħhom xi Stati Membri li għandhom fruntiera ma’ pajjiżi terzi b’livell ta’ prezzijiet inqas b’mod sinifikattiv. Sabiex ikun hemm ċerta konsistenza għx-xorb alkoħoliku kollu, qed ikunu proposti limitu tal-kwantità ta’ 16-il litru għall-birra u żieda fil-limitu tal-kwantità għall-inbid minn 2 għal 4 litri.

· li jiżdied l-ammont li fuqu l-Istati Membri huma ħielsa ma jimponux taxxi fuq l-importazzjoni ta’ oġġetti.

L-ammont li fuqu l-Istati Membri huma ħielsa ma jimponux taxxi fuq l-importazzjoni ta’ oġġetti jrid jiżdied sabiex jingħata kas ta’ l-inflazzjoni u għalhekk qed jiżdied minn €5 għal €10.
· li titħassar l-għażla li l-Istati Membri jeskludu oġġetti li jaqgħu taħt il‑kodiċijiet NM 7108 u 7109 mill-eżenzjoni.

Din id-dispożizzjoni m’għadhiex aktar iġġustifikata skond l-iskema tal-VAT.
· li jkunu rriveduti d-dispożizzjonijiet u l-istruttura sabiex ikun issimplifikat u mtejjeb il-kliem tad-Direttiva.
Sar għadd ta’ rfinar prinċipalment testwali li jirrifletti l-ħtiġiet kurrenti ta’ l-abbozzar tal-liġi u hekk jitneħħa kull lok ta’ ambigwità. Barra minn hekk, kienu mfissra t‑territorji terzi li huma essenzjali għall-applikazzjoni ta’ din id-Direttiva.

	
	· Bażi fil-liġi

L-Artikolu 93 ta’ dan it-Trattat.

	
	· Il-prinċipju tas-sussidarjetà

Il-prinċipju tas-sussidarjetà japplika safejn il-proposta ma taqax taħt il-kompetenza esklussiva tal-Komunità.

	
	L-għanijiet tal-proposta ma jistgħhux jintlaħqu kif imiss mill-Istati Membri għar‑raġuni(jiet) li ġejja.

	323
	Skond id-Direttiva tal-Kunsill 69/169/KE, l-UE ġa stipulat dispożizzjonijiet armonizzati għall-importazzjoni minn vjaġġaturi privati u, għalhekk, għamlet użu mill‑kompetenza tagħha. Kwalunkwa tibdil f’dawn id-dispożizzjonijiet jeħtieġ att ta’ leġiżlazzjoni tal-Komunità u ma jistax ikun suġġett għal deċiżjoni ta’ Stat Membru.
Għar-raġunijiet deskritti hawn fuq, l-Istati Membri ma jistgħux jaġixxu individwalment.

	
	Azzjoni Komunitarja tilħaq l-għanijiet tal-proposta aħjar u tiżgura li jkun hemm tratament indaqs taċ-ċittadini fl- Unjoni Ewropea.

	324
	Il-proposta għalhekk tosserva l-prinċipju tas-sussidarjetà.

	
	· Il-prinċipju tal-proporzjonalità

Il-proposta tosserva l-prinċipju tal-proporzjonalità għar-raġuni(jiet) li ġejja.
· Il-proposta fiha bosta dispożizzjonijiet li jippermettu lill-Istati Membri jaġġustaw il-qafas stabbilit fil-proposta biex jaqdi l-ħtiġiet individwali tagħhom. (Ngħidu aħna, possibbiltajiet ta’ dispożizzjonijiet speċjali għal residenti jew ħaddiema fiż-żoni tal-fruntiera, persuni taħt l-età, iffissar ta’ limiti aktar baxxi fuq il-prodotti tat-tabakk eċċ.)

	331
	· Żieda ġenerali fl-għola limitu ta’ €175 hija ġġustifikata sempliċiment fuq il‑bażi li din tirrestawra restores its l-valur veru tiegħu fiż-żmien li l-aħħar ġie miftiehem dak il-limitu (fl-1994). Skond id-data ta’ l-Eurostat dwar ir-rata ta’ tibdil fis-sena ta’ l-HICP (Indiċi Armonizzat tal-Prezzijiet għall-Konsumatur) bejn l-1994 u l-2004, ir-rata totali ta’ l-inflazzjoni madwar l-UE kollha għaż‑żmien bejn l-1 ta’ Jannar 1994 u l-31 ta’ Diċembru 2004 hija ta’ l-ordni ta’ 25%.
· Distinzjoni bejn il-modi ta’ l-ivjaġġar iġġorr magħha għadd ta’ benefiċċji għall-Istati Membri. Din toffri grad ta’ ħarsien għal dawk l-Istati Membri bi fruntieri ma’ pajjiżi terzi, minn żidiet sinifikanti li jista’ jkun hemm fix-xiri f’pajjiżi terzi, billi jkun ristrett il-limitu għal vjaġġaturi bl-art għas-somma aktar baxxa ta’ €220. Mill-banda l-oħra, għal dawk l-Istati Membri fejn l‑ivvjaġġar minn pajjiżi terzi huwa kważi għal kollox bl-ajru, limitu ogħla ta’ €500 ikun ifisser li ammont ta’ riżorsi prezzjużi jaħarbu l-kontrolli ta’ rutina tad-dwana sabiex ikunu ttrattati l-kuntrabandu fuq skala kbira u l-frodi.

· Fir-rigward taċ-ċittadin, il-vjaġġaturi se jibbenefikaw b’mod ġenerali minn żieda fil-limitu u se jevitaw ukoll l-inkonvenjenza l-inkonvenjenza li joqogħdu jiddikjaraw oġġetti ta’ valur relattivament limitat.
· Għażla ta’ atti
L-atti proposti: Direttiva.

Mezzi oħra ma jkunux adegwati għar-raġuni(jiet) li ġejja.

Direttiva biss tippermetti lill-Istati Membri li jaġġustaw kif jixraq il-qafas stabbilit skond il-ħtiġijiet individwali tagħhom. Għalhekk il-forma ta’ Direttiva għandha terġa’ tintgħażel.

	4)
IMPLIKAZZJONI GĦALL-BAĠIT

	01
	Teoretikament, il-proposta taf twassal għal ċertu telf ta’ dħul tal-VAT u d-dazji, u fl‑istess ħin, din tista’ wkoll toħloq aktar dħul minħabba l-inroduzzjoni ta’ limitu għall‑birra.
Mill-banda l-oħra, billi l-proposta għandha l-għan li tnaqqas il-piżijiet, se teħles riżorsi ta’ valur li se jppermettu lill-awtoritajiet tad-Dwana li jiffukaw l-isforzi tagħhom sabiex jikkumbattu l-kuntrabandu fuq skala kbira, li, imbagħad, se jwassal għal tpaċija ta’ telf akbar li jista’ jkun hemm.
Għalhekk, għalkemm din il-proposta jista’ jkollha impatt żgħir fuq il-baġit, dan huwa kkunsidrat negliġibbli /li ma jitkejjilx.


	5)
TAGĦRIF ADDIZZJONALI

	520
	· Tħassir tal-leġiżlazzjoni eżistenti

L-adozzjoni tal-proposta se tħassar il-leġiżlazzjoni eżistenti.

	550
	· Tabella ta’ korrelazzjoni

L-Istati Membri iridu jgħaddu lill-Kummissjoni it-test ta’ dispożizzjonijiet nazzjonali li jittrasponu d-Direttiva kif ukoll tabella ta’ korrelazzjoni bejn dawk id-dispożizzjonijiet u din id-Direttiva.


2006/0021 (CNS)

Proposta ta’

DIRETTIVA TAL-KUNSILL

dwar l-eżenzjoni mit-taxxa fuq il-valur miżjud u d-dazju ta’ oġġetti impurtati minn persuni li jkunu qed jivvjaġġaw minn pajjiżi terzi

Il-KUNSILL TA’ L-UNJONI EWROPEA,

Wara li kkunsidra t-Trattat li jistabbilixxi l-Komunità Ewropea, u partikularment l‑Artikolu 93 tiegħu,

Wara li kkunsidra l-proposta tal-Kummissjoni
,

Wara li kkunsidra l-fehma tal-Parlament Ewropew
,

Wara li kkunsidra l-fehma tal-Kumitat Ekonomiku u Soċjali Ewropew
,

Billi:

(1)
Id-Direttiva tal-Kunsill 69/169/KEE tat-28 ta’ Mejju 1969 dwar l-armonizazzjoni tad‑dispożizzjonijiet stipulati bil-liġi, ir-regolazzjoni jew azzjoni amministrattiva dwar l‑eżenzjoni mit-taxxa fuq it-turnover u d-dazju fuq l-importazzjoni fl-ivjaġġar internazzjonali
, stabbiliet sistema Komunitarja ta’ eżenzjonijiet mit-taxxa. Filwaqt li tibqa’ l-ħtieġa li din is-sistema tinżamm sabiex tkun evitata tassazzjoni doppja, kif ukoll f’każijiet fejn minħabba l-kondizzjonijiet li taħthom ikunu impurtati l-oġġetti, is‑soltu ħtieġa li tkun imħarsa l-ekonomija ma tkunx hemm; din għandha tapplika biss għall-importazzjoni mhux kummerċjali ta’ oġġetti fil-bagalji kull persunaali tal‑vjaġġaturi minn pajjiżi terzi.

(2)
Madankollu, minħabba l-għadd ta’ emendi meħtieġa, kif ukoll il-ħtieġa li d-Direttiva tkun adattata għat-tkabbir u għall-fruntieri esterni l-ġodda tal-Komunità, u biex ikunu ristrutturati u ssimplifikati ċerti dispożizzjonijiet biex l-affarijiet ikunu ċari, ir‑reviżjoni sħiħa u l-bdil tad-Direttiva 69/169/KEE huma ġġustifikati.
(3)
Il-limiti tal-kwantità u l-limti monetarji li huma suġġetti għalihom l-eżenzjonijiet għandhom jaqdu l-ħtiġiet ta’ l-Istati Membri.
(4)
Il-limiti monetarji għandhom jagħtu kas tad-diffikultajiet li qed iħabbtu wiċċhom magħhom l-Istati Membri li għandhom fruntieri ma’ pajjiżi terzi bi prezzijiet inqas b’mod sinifikattiv u fejn, għalhekk, il-faċilità u l-attrazzjoni tax-xiri barra mill-pajjiż tista’ toħloq il-problemi. Huwa ġustifikabbli, għalhekk, li jkun stipulat limitu monetarju aktar baxx għal forom ta’ vjaġġar għajr l-ivvjaġġar bl-ajru.

(5)
Fl-esperjenza tal-Kummissjoni, intwera li l-kwanitajiet għall-prodotti tat-tabakk u x‑xorb alkoħoliku, b’mod ġenerali, huma xierqa u għandhom, għalhekk, jinżammu.

(6)
Il-limiti tal-kwantità għall-eżenzjoni ta’ oġġetti bid-dazju għandhom jirriflettu l‑iskema kurrenti ta’ tassazzjoni ta’ dawn l-oġġetti fl-Istati Membri. Għalhekk, huwa xieraq li jkun introdott limitu għall-birra billi l-limiti għall-fwieħa, il-kafè u t-te m’għandhomx jissuktaw.
(7)
Huwa xieraq li l-Istati Membri jitħallew jiffissaw limiti aktar baxxi fir-rigward tal‑limitu monetarju għat-tfal u biex il-persuni taħt l-età ikunu esklużi mill-eżenzjoni għall-prodotti tat-tabakk u x-xorb alkoħoliku, sabiex ikun żgurat livell għoli ta’ ħarsien tas-saħħa.

(8)
Minħabba l-ħtieġa li jkun promoss livell għoli ta’ ħarsien tas-saħħa tal-bniedem għaċ‑Ċittadini tal-Komunità, huwa xieraq li l-Istati Membri jitħallew japplikaw limiti mnaqqsa tal-kwantità għall-eżenzjoni tal-prodotti tat-tabakk.

(9)
Sabiex jingħata kas tas-sitwazzjoni speċjali ta’ ċerti nies fir-rigward ta’ fejn jinsabu jew l-ambjent tax-xogħol tagħhom, għandu jkun possibli wkoll li l-Istati Membri japplikaw eżenzjonijiet aktar stretti fil-każ tal-ħaddiema tal-fruntieri, il-persuni li jgġixu qribil-fruntieri tal-Komunità u l-ekwipaġġ tal-mezzi tat-trasport li jintużaw fl‑ivjaġġar internazzjonali.

(10)
Għall-Istati Membri li ma ntroduċewx l-Ewro, għandu jkun stabbilit mekkaniżmu li jippermetti li l-ammonti mogħtija f’munita nazzjonali jinqalbu fl-Ewro u, għalhekk, ikun żgurat trattament indaqs fl-Istati Membri.

(11)
L-ammont li fuqu l-Istati Membri huma ħielsa ma japplikawx taxxi fuq l‑importazzjoni ta’ oġġetti għandu jiżdied sabiex ikun jirrifletti l-valuri monetarji kurrenti.
(12)
Billi l-għanijiet ta’ l-azzjoni proposta ma jistgħux jintlaħqu kif imiss mill-Istati Membri u jistgħu għalhekk, minħabba l-iskala jew l-effetti ta’ l-azzjoni, jintlaħqu aħjar fil-livell tal-Komunità, il-Komunità tista’ tadotta miżuri, skond il-prinċipju tas‑sussidarjetà kif stipulat fl-Artikolu 5 tat-Trattat. Skond il-prinċipju tal‑proporzjonalità, kif stipulat f’dan l-Artikolu, din id-Direttiva ma tmurx oltre dak li huwa meħtieġ sabiex jinkisbu dawn l-għanijiet,

ADOTTA DIN ID-DIRETTIVA:

Kapitolu I
IS-SUĠĠETT U T-TIFSIRIET

Artikolu 1

Din id-Direttiva tistabbilixxi t-regoli dwar l-eżenzjoni mit-taxxa fuq il-valur miżjud (VAT) u d-dazju ta’ oġġetti impurtati fil-bagalji kull persunaali tal-persuni li jkunu qed jivvjaġġaw minn pajjiżi jew territorji fejn ir-regoli armonizzati dwar il-VAT u d-dazju, rispettivament, ma japplikawx.
Artikolu 2

1.
Fejn, fil-każ ta’ l-oġġetti mdaħħla minn Stat Membru ieħor fil-bagalji kull persunaali ta’ min ikun qed jivvjaġġa, il-vjaġġ jinvolvi tranżitu mit-territorju ta’ pajjiż terz, jew jibda f’wieħed mit-territorji li ġejjin, din id-Direttiva għandha tapplika jekk min ikun qed jivvjaġġa ikun inkapaċi li jistabbilixxi li l-oġġetti trasportati fil-bagalji tiegħu inkisbu taħt il-kondizzjonijiet ġenerali li jirregolaw it-tassazzjoni fis-suq domestiku ta’ Stat Membru u ma jikkwalifikaw għall-ebda rimborż tat-taxxa fuq it-turnover tax jew id-dazju.

Titjir minn fuq dawn it-territorji bla ma jkun hemm żbark m’għandux jitqies bħala tranżitu.

2.
It-territorji msemija fil-paragrafu 1 huma dawn:
(a)
Mount Athos;

(b)
il-Gżejjer Kanarji;

(c)
id-dipartimenti mbiegħda Franċiżi;

(d)
il-Gżejjer Åland;

(e)
il-Gżejjer tal-Kanal Ingliż;

(f)
il-Gżira ta’ Heligoland;

(g)
it-territorju ta’ Buesingen;

(h)
Ceuta;

(i)
Melilla;

(j)
Livigno;

(k)
Campione d’Italia;

(l)
l-ibħra Taljani tal-Lag ta’ Lugano;

(m)
Ġibiltà;

(n)
San Marino (għall-applikazzjoni tal-VAT biss)

Artikolu 3

Għall-għanijiet ta’ din id-Direttiva, għandhom japplikaw it-tifsiriet li ġejjin:

(1)
«vjaġġaturi bl-ajru» tfisser kwalunkwa passiġġieri travelling permezz ta’ navigazzjoni bl-ajru għajr titjir privat tad-delizzju;

(2)
«titjir privat tad-delizzju» tfisser l-użu ta’ inġenju ta’ l-ajru minn sidu jew il-persuna naturali jew legali li tgawdi l-użu tiegħu jew billi tikrih jew b’xi mod ieħor, għajr għal skop kummerċjali u partikularment għajr għall-ġarr ta’ passiġġieri jew oġġetti jew għall-għoti ta’ servizzi bi ħlas jew għall-għanijiet ta’ awtoritajiet pubbliċi;
(3)
«żona tal-fruntiera» tfisser żona li, f’linja dritta, ma testendix aktar minn 15‑il kilometru mill-fruntiera ta’ Stat Membru u li jinkludi d-distretti amministrattivi lokali, li parti mit-territorju tagħhom jinsab fiż-żona;
(4)
«ħaddiem/a taż-żona tal-fruntiera» tfisser kwalunkwa persuna li l-attivitajiet normali tagħha jeħtieġu li din tmur fuq in-naħa l-oħra tal-fruntiera fil-jiem tax-xogħol.

Kapitolu II
EŻENZJONIJIET
Taqsima 1
Dispożizzjonijiet komuni
Artikolu 4 

L-Istati Membri għandhom, fuq il-bażi jew tal-limiti monetarji tagħhom jew tal-limiti tal‑kwantità, jeżentaw mill-VAT u d-dazju oġġetti impurtati fil-bagalji kull persunaali tal‑vjaġġaturi, sakemm l-importazzjoni tkun ta’ natura mhux kummerċjali.
Artikolu 5

Għall-għanijiet ta’ l-applikazzjoni ta’ l-eżenzjonijiet, il-bagalji kull persunaali għandha titqies bħala il-bagalji kollha li min ikun qed jivvjaġġa ikun kapaċi jippreżenta lill-awtoritajiet tad‑dwana meta jasal, kif ukoll il-bagalji li jippreżenta aktar tard lill-istess awtoritajiet, bil‑kondizzjoni li jkun ippruvat li dawn il-bagalji kienu rreġistrati bħala bagalji akkumpanjati, meta telaq, mal-kumpanija li kienet responsabbli twasslu.

Artikolu 6

Għall-għanijiet ta’ l-applikazzjoni ta’ l-eżenzjonijiet, l-importazzjoni għandha titqies bħala ta’ natura mhux kummerċjali jekk tosserva l-kondizzjonijiet li ġejjin:

(a)
din issir okkażjonalment;

(b)
din tikkonsisti esklussivament f’oġġetti għall-użu kull persunaali jew tal-familja tal‑vjaġġaturi, jew ta’ oġġetti maħsuba bħala rigali.

In-natura jew il-kwantità ta’ l-oġġetti ma tridx tkun hekk li tindika li dawn qed ikunu impurtati għal raġunijiet kummerċjali. 

Artikolu 7

Il-valur ta’ l-oġġetti kull persunaali li huma impurtati temporanjament jew huma impurtati mill-ġdid wara li kienu impurtati temporanjament m’għandhomx ikunu kkunsidrati għall‑għanijiet ta’ l-applikazzjoni ta’ l-eżenzjonijiet.

Taqsima 2
Limiti monetarji
Artikolu 8

1.
L-Istati Membri għandhom jeżentaw mill-VAT u d-dazju l-importazzjoni ta’ oġġetti, għajr dawk imsemmija fit-Taqsima 3, li l-valur totali tagħhom ma jaqbiżx il‑EUR 220 per kull persuna.
Fil-każ tal-vjaġġaturi bl-ajru, il-limitu monetarju speċifikat fl-ewwel subparagrafu għandu jkun EUR 500.
2.
L-Istati Membri jistgħu ibaxxu l-limitu monetarju għal vjaġġaturi ta’ taħt il‑ħmistax‑il sena, ikunu x'ikunu l-mezzi tat-trasport. Madankollu, il-limitu monetarju ma’ jistax ikun inqas minn EUR 110 .
3.
Għall-għanijiet ta’ l-applikazzjoni tal-limiti monetarji, il-valur ta’ oġġett individwali jista’ ma jkunx maqsum.

Taqsima 3
Limiti tal-kwantità

Artikolu 9

1.
L-Istati Membri għandhom jeżentaw mill-VAT u d-dazju l-importazzjoni tat-tipi li ġejjin ta’ prodotti tat-tabakk, suġġetti jew għal-limitu massimu jew għal-limitu minimu tal-kwantità speċifikati:
(a)
200 sigarett jew 40 sigarett;

(b)
100 sigarru żgħir jew 20 sigarru żgħir;

(ċ)
50 sigarru jew 10 sigarru;

(d)
250 g tabakk tat-tipjip jew 50 g tabakk tat-tipjip.

Kull ammont speċifikat fil-punti (a) sa (d) jirrapreżenta, għall-fini tal-paragrafu 3, 100% tal-konċessjoni totali għal prodotti tat-tabakk.
Sigarri żgħar huma sigarri tal-piż massimu ta’ 3 grammi kull wieħed.

2.
L-Istati Membri jistgħu jagħżlu li jiddistingwu bejn vjaġġaturi bl-ajru u vjaġġaturi oħra billi japplikaw il-limiti minimi tal-kwantità speċifikati fil-paragrafu 1 għall‑vjaġġaturi għajr dawk bl-ajru.

3.
Fil-każ ta’ kwalunkwa vjaġġatur, l-eżenzjoni tista’ tkun applikata għal kwalunkwa kombinazzjoni ta’ prodotti tat-tabakk, sakemm it-total tal-perċentwali użati mill‑konċessjonijiet individwali ma jaqbiżx il-100%.
Artikolu 10

1.
L-Istati Membri għandhom jeżentaw mill-VAT u d-dazju t-tipi li ġejjin ta’ alkoħol u xorb alkoħoliku, suġetti għal-limiti tal-kwantità speċifikati,:
(a)
total ta’ litru ta’ xorb distillat u spirti ta’ qawwa alkoħolika li teċċedi t‑22 % vol., alkħol etiliku mhux denaturat ta’ 80 % vol u aktar;

(b)
total ta’ 2 litri ta’ prodotti intermedji u inbejjed li jfexfxu.
Kull ammont speċifikat fil-punti (a) u (b) jirrapreżenta, għall-fini tal-paragrafu 2, 100% tal-konċessjoni totali għal alkoħol u x-xorb alkoħoliku.
2.
Fil-każ ta’ kwalunkwa vjaġġatur, l-eżenzjoni tista’ tkun applikata għal kwalunkwa kombinazzjoni tat-tipi ta’ alkoħol u xorb alkoħoliku msemmi fil-paragrafu 1, sakemm it-total tal-perċentwali użati mill-individwu ma jaqbiżx il-100%.

3.
Barra mill-eżenzjoni li jaħseb għaliha l-paragrafu 1, l-Istati Membri għandhom jeżentaw mill-VAT u d-dazju total ta’ 4 litri ta’ inbid u 16-il litru birra.

Artikolu 11

L-eżenzjonijiet skond l-Artikoli 9 jew 10 m’għandhomx japplikaw fil-każ ta’ vjaġġaturi taħt is-17-il sena.

Artikolu 12

L-Istati Membri għandhom jeżentaw mill-VAT u d-dazju, fil-każ tal-kwalunkwa mezz ta’ trasport bil-mutur, il-kombustibbli ta’ ġot-tank u kwantità ta’ kombustibbli li ma taqbiżx l‑10 litri ġo kontenitur li jinġarr, bla preġudizzju għad-dispożizzjonijiet nazzjonali li jkopru l‑pussess u t-trasport tal-kombustibbli.
Artikolu 13

Fejn kin ikun qed jivvjaġġa jkun qed iġorr oġġetti msemmija fl-Artikoli 9, 10 jew 12, il-valur ta’ dawn l-oġġetti m’għandux ikun ikkunsidrat għall-għanijiet ta’ l-applikazzjoni ta’ l‑eżenzjoni li jaħseb għaliha l-Artikolu 8(1).

Kapitolu III
KAŻIJIET SPEĊJALI

Artikolu 14 

1.
L-Istati Membri jistgħu ibaxxu l-limiti monetarji jew il-limiti tal-kwantità, jew it‑tnejn, fil-każ tal-vjaġġaturi fil-kategoriji li ġejjin:

(a)
kull persuna bħala resident fiż-żona tal-fruntiera;

(b)
ħaddiem/a taż-żona tal-fruntieri;

(ċ)
l-ekwipaġġ ta’ mezz tat-trasport li jintuża għall-ivjaġġar minn pajjiż terz.

2.
Il-paragrafu 1 m’għandux japplika fejn il-vjaġġatur li jaqa’ f’waħda mill-kategoriji elenkati fih jipproduċi evidenza biex juri li jkun sejjer ’il barra miż-żona tal-fruntiera ta’ l-Istat Membru jew li ma jkunx ġej lura miż-żona tal-fruntiera tal-pajjiż terz ġar.

Madankollu, dan il-paragrafu għandu japplika fejn il-ħaddiem/a taż-żona tal-fruntiera jew l-ekwipaġġ tal-mezzi tat-trasport li jintużaw fl-ivjaġġar internazzjonali jimpurtaw oġġetti meta jkunu qed jivvjaġġaw waqt ix-xogħol tagħhom.

Kapitolu IV
Dispożizzjonijiet ġenerali u finali
Artikolu 15 

L-Istati Membri jistgħu jagħżlu li ma jimponux taxxa fuq it-turnover tax jew dazju fuq l‑importazzjoni ta’ oġġetti minn vjaġġatur meta l-ammont tal-VAT li għandu jkun impost huwa ekwivalenti għal, jew inqas minn, EUR 10.

Artikolu 16

1.
L-ekwivalenti f’ewro tal-munita nazzjonali li għandha tapplika għall‑implimentazzjoni ta’ din id-Direttiva għandu jkun iffisat darba fis-sena. Ir-rati li japplikaw għandhom ikunu dawk ta’ l-ewwel jum ta’ Ottubru u għandhom japplikaw mill-1 ta’ Jannar tas-sena ta’ wara.

2.
L-Istati Membri jistgħu jiġbdu għad-dritt l-ammonti f’munita nazzjonali li jirriżultaw mill-qlib ta’ l-ammonti f’ewros li jaħseb għalihom l-Artikolu 8, sakemm dan il-ġbid għad-dritt ma jaqbiżx iż-EUR 2.

3.
L-Istati Membri jistgħu iżommu l-limiti monetarji li jkunu fis-seħħ meta jsir l‑aġġustament annwali li jaħseb għalih il-paragrafu 1 jekk, qabel jinġibed għad-dritt kif stipulat fil-paragrafu 2, il-qlib ta’ l-ammonti involuti mogħtija f’ewros jirriżulta f’tibdil ta’ inqas minn 5 % ta’ l-eżenzjoni mogħtija fil-munita nazzjonali jew fi tbaxxija ta’ din l-eżenzjoni.

Artikolu 17

Id-Direttiva 69/169/KEE għandha titħassar. 

Ir-referenzi għad-Direttiva mħassra għandhom jinqraw bħala referenzi għal din id-Direttiva u għandhom jinqraw skond it-tabella ta’ korrelazzjon fl-Anness.

Artikolu 18

1.
L-Istati Membri għandhom idaħħlu fis-seħħ il-liġijiet, ir-regolamenti u d‑dispożizzjonijiet amministrattivi meħtieġa biex din id-Direttiva tkun osservata sa mhux aktar tard mill-31 ta’ Diċembru 2006. Minn hemmhekk huma għandhom għaddu lil-Kummissjoni t-test ta’ dawk id-dispożizzjonijiet u tabella ta’ korrelazzjoni bejn dawk id-dispożizzjonijiet u din id-Direttiva.
Meta l-Istati Membri jadottaw dawk id-dispożizzjonijiet, dawn għandu jkun fihom referenza għal din id-Direttiva jew ikunu akkumpanjati b’referenza bħal din fl‑okkażjoni tal-pubblikazzjoni uffiċjali tagħha. L-Istati Membri għandhom jiddeterminaw kif għandha ssir din ir-referenza.

2.
L-Istati Membri għandhom jgħaddu lill-Kummissjoni t-test tad-dispożizzjonijiet prinġipali tal-liġi nazzjonali li jadottaw fil-qasam kopert b’din id-Direttiva.

Artikolu 19

Din id-Direttiva għandha tidħol fis-seħħ għoxrin jum mill-pubblikazzjoni tagħha fil-Ġurnal Uffiċjali ta’ l-Unjoni Ewropea.

Artikolu 20

Din id-Direttiva hija indirizzata lejn l-Istati Membri.

Magħmula fi Brussell, 


Għall-Kunsill


Il-President

ANNESS

	Artikolu 7(5)
	―

	Artikolu 7a (1)
	―

	Artikolu 7a (2)
	Artikolu 15

	Artikolu 7b
	―

	Artikolu 7c
	―

	Artikolu 7d
	―

	Artikolu 8(1)
	Artikolu 18(1) l-ewwel subparagrafu

	Artikolu 8(2), l-ewwel subparagrafu
	Artikolu 18(1) l-ewwel subparagrafu

	Artikolu 8(2), it-tieni subparagrafu
	―

	Artikolu 9
	Artikolu 20


_________________
�	ĠU C , , p. .


�	ĠU C , , p. .


�	ĠU C , , p. .


�	ĠU L 133, 4.6.1969, p. 6. Direttiva kif l-aħħar edmendata bid-Direttiva 2005/93/KE (ĠU L 346, 29.12.2005, p. 16).

